CELEX: 52014DP0084
Language: hr
Date: 2014-12-16 00:00:00
Title: Odluka Europskog parlamenta od 16. prosinca 2014. o prijedlogu Komisije za imenovanje predsjednika, potpredsjednika i članova Jedinstvenog sanacijskog odbora (C(2014)9456 – C8-0284/2014 – 2014/0901(NLE))

12.8.2016   
            
            
               HR
            
            
               Službeni list Europske unije
            
            
               C 294/60
            
         P8_TA(2014)0084
   Imenovanje članova jedinstvenog sanacijskog odbora *
   Odluka Europskog parlamenta od 16. prosinca 2014. o prijedlogu Komisije za imenovanje predsjednika, potpredsjednika i članova Jedinstvenog sanacijskog odbora (C(2014)9456 – C8-0284/2014 – 2014/0901(NLE))
   (Odobrenje)
   (2016/C 294/21)
   
      Europski parlament,
   
               —
            
            
               uzimajući u obzir prijedlog Komisije od 5. prosinca 2014. za imenovanje predsjednika, potpredsjednika i članova Jedinstvenog sanacijskog odbora (C(2014)9456),
            
         
               —
            
            
               uzimajući u obzir treći podstavak članka 56. stavka 6. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1),
            
         
               —
            
            
               uzimajući u obzir svoj Poslovnik,
            
         
               —
            
            
               uzimajući u obzir izvješće Odbora za ekonomsku i monetarnu politiku (A8-0070/2014),
            
         
               A.
            
            
               budući da je člankom 56. stavkom 4. Uredbe (EU) br. 806/2014 predviđeno da se predsjednik, potpredsjednik i članovi Jedinstvenog sanacijskog odbora (Odbor) iz članka 43. stavka 1. točke (b) te Uredbe imenuju na temelju zasluga, vještina, poznavanja bankovnih i financijskih pitanja te iskustva povezanog s financijskim nadzorom, uređenjem i sanacijom banaka;
            
         
               B.
            
            
               budući da se člankom 56. stavkom 4. Uredbe (EU) br. 806/2014 predviđa da se pri imenovanju članova Jedinstvenog sanacijskog odbora poštuju načela ravnoteže između spolova, iskustva i kvalifikacija;
            
         
               C.
            
            
               budući da je u skladu s člankom 56. stavkom 6. Uredbe (EU) br. 806/2014 Komisija 19. studenoga 2014. usvojila uži popis kandidata za dužnosti predsjednika i potpredsjednika Odbora;
            
         
               D.
            
            
               budući da je u skladu s člankom 56. stavkom 6. Uredbe (EU) br. 806/2014 Komisija 1. prosinca 2014. usvojila uži popis kandidata za dužnosti članova Odbora iz članka 43. stavka 1. točke (b) te Uredbe;
            
         
               E.
            
            
               budući da su u skladu s člankom 56. stavkom 6. Uredbe (EU) br. 806/2014 ta dva uža popisa proslijeđena Parlamentu;
            
         
               F.
            
            
               budući da je Komisija 5. prosinca 2014. usvojila prijedlog za imenovanje predsjednika, potpredsjednika i članova Jedinstvenog sanacijskog odbora i proslijedila ga Parlamentu;
            
         
               G.
            
            
               budući da je parlamentarni Odbor za ekonomsku i monetarnu politiku potom ocijenio kvalifikacije predloženih kandidata za dužnosti predsjednika, potpredsjednika i članova Jedinstvenog sanacijskog odbora, posebno u odnosu na uvjete utvrđene u članku 56. stavku 4. Uredbe (EU) br. 806/2014;
            
         
               H.
            
            
               budući da je 8. prosinca 2014. Odbor za ekonomsku i monetarnu politiku održao saslušanje Elke König, predložene kandidatkinje za dužnost predsjednice Odbora, na kojemu je dala uvodnu izjavu i potom odgovarala na pitanja članova Odbora za ekonomsku i monetarnu politiku;
            
         
               I.
            
            
               budući da je 9. prosinca 2014. Odbor za ekonomsku i monetarnu politiku održao saslušanje Tima Löyttyniemija, predloženog kandidata za dužnost potpredsjednika Odbora, te Maura Grandea, Antonija Carrascose, Joanne Kellermann i Dominique Laboureix, četvoro kandidata predloženih za dužnost članova Odbora. Svih petoro predloženih kandidata na saslušanju je dalo uvodnu izjavu i potom odgovaralo na pitanja članova Odbora za ekonomsku i monetarnu politiku;
            
         
            
               1.
            
            
               odobrava prijedlog Komisije za imenovanje sljedećih predloženih kandidata:
               
                           (a)
                        
                        
                           Elke König na dužnost predsjednice Odbora,
                        
                     
                           (b)
                        
                        
                           Timo Löyttyniemi na dužnost potpredsjednika Odbora,
                        
                     
                           (c)
                        
                        
                           Mauro Grande na dužnost člana Odbora,
                        
                     
                           (d)
                        
                        
                           Antonio Carrascosa na dužnost člana Odbora,
                        
                     
                           (e)
                        
                        
                           Joanne Kellermann na dužnost člana Odbora,
                        
                     
                           (f)
                        
                        
                           Dominique Laboureix na dužnost člana Odbora;
                        
                     
         
            
               2.
            
            
               nalaže svojem predsjedniku da ovu odluku proslijedi Vijeću, Komisiji i vladama država članica.
            
         
      (1)  SL L 225, 30.7.2014., str. 1.